Хайфа
Хайфа  е град в Северен Израел.

География 

Той е третият по население в страната (след Тел Авив и Йерусалим) с около 268 200 жители на града и 1 048 900 души в агломерацията (2010).

Градът е разположен на 3 тераси по планината, гледаща към Средиземно море. Най-богатото население живее най-високо, а по-бедните – край морето.

Забележителности 

В Хайфа се намира световният център на бахайската вяра. През 2008 година в Канада на годишната конференция на ЮНЕСКО бахайските градини са обявени за обекти на световно културно наследство, редом до пирамидите в Египет и др.

В града е седалището на технически университет, известен като Технион – сред най-добрите в света.

Инфраструктурата е забележителна, градът е много поддържан и чист. Разполага с най-голямото пристанище на еврейската държава. Той е единственият град в Израел, в който от 1959 г. действа системата за подземен транспорт „Кармели́т“ – фуникулер с дължина около 2 километър и 6 станции. Единствено там градският транспорт не спира дори в шабат – събота, ден на еврейската седмична молитва, когато не се работи.

Известни личности 
 Родени в Хайфа
 Иври Гитлис (1922-2020), цигулар
 Амир Аксел (1950 – 2015), американски писател
 Ралф Бакши (р. 1938), американски аниматор
 Ифат Вайс (р. 1962), историчка
 Ноах Гал Гендлер (р. 1957), дипломат
 Илан Голдфайн (р. 1966), бразилски финансист
 Джийн Симънс (р. 1949), американски музикант
 Аарон Чихановер (р. 1947), биолог

 Починали в Хайфа
 Лора Василева (1950 – 1991), българска писателка
 Иля Шалит (?-1953), психолог

Външни препратки 
 Сайт на града

 
Обекти на световното наследство в Израел